Κεντρικό κτίριο του Υπουργείου Δικαιοσύνης «Ρόμπερτ Φ. Κένεντι»

Το Κεντρικό κτίριο του Υπουργείου Δικαιοσύνης «Ρόμπερτ Φ. Κένεντι» (επίσημα «Robert F. Kennedy Department of Justice Building») είναι ένα διοικητικό κτίριο των Ηνωμένων Πολιτειών της Αμερικής, που κατασκευάστηκε μεταξύ 1931-1935. Βρίσκεται στην Ουάσινγκτον, Π.Κ. και έχει εμβαδόν 110.000 m².  Πήρε το όνομά του από τον Ρόμπερτ Φράνσις Κένεντι, τον πρώην Υπουργό Δικαιοσύνης και αδελφό του Τζον Φ. Κένεντι.

Το κτίριο στεγάζει τόσο το Υπουργείο Δικαιοσύνης των Ηνωμένων Πολιτειών όσο και το Γραφείο του Γενικού Εισαγγελέα, του Αναπληρωτή Γενικού Εισαγγελέα, του Βοηθού Γενικού Εισαγγελέα και του Εισαγγελέα του Ανωτάτου Δικαστηρίου, οι οποίοι υπάγονται όλοι στο Υπουργείο Δικαιοσύνης.

Βρίσκεται στην οδό 950 Pennsylvania Avenue NW, στο λεγόμενο Federal Triangle ( Ομοσπονδιακό Τρίγωνο), μαζί με ορισμένα υπουργεία της αμερικανικής κυβέρνησης, και λειτουργεί υπό τη διαχείριση της Διοίκησης Γενικών Υπηρεσιών (). Οι αρχιτέκτονες του κτιρίου ήταν οι Milton Bennett Medary, Charles L. Borie, Jr. και Clarence C. Zantzinger.

Το υπουργικό κτίριο συνορεύει δυτικά με το κτίριο των Εθνικών Αρχείων (NARA), ανατολικά με το Κτίριο της Εσωτερικής Υπηρεσίας Εσόδων, βόρεια με το Νάσιοναλ Μολ και νότια με το κτίριο του αρχηγείου του FBI - γνωστό στα Αγγλικά ως J. Edgar Hoover Bulding.

 Ιστορικό 
Στο παρελθόν, πριν την κατασκευή του κτιρίου «Ρόμπερτ Φ. Κένεντι», το αμερικανικό Υπουργείο Δικαιοσύνης δεν είχε πλήρως μόνιμη βάση.

 Ο θεσμός του Υπουργείου 
Το 1789 καθιερώθηκε το ομοσπονδιακό δικαστικό σύστημα των ΗΠΑ. Ταυτοχρόνως ιδρύθηκε και το Γραφείο του Γενικού Εισαγγελέα (). Το Γραφείο είχε περιορισμένη εξουσία εκείνα τα χρόνια, με το επάγγελμα του Γενικού Εισαγγελέα να είναι εργασία μερικής απασχόλησης. Η κυβέρνηση δεν πλήρωνε ούτε για το ενοίκιο του Γραφείου, αλλά ούτε για το προσωπικό, τη γραφική ύλη, ταχυδρομικά τέλη ή άλλα απαραίτητα είδη.Luther A. Huston, «U.S. Department of Justice» [Υπουργείο Δικαιοσύνης των ΗΠΑ], (Νέα Υόρκη, Ν.Υ.: Praeger Library of U.S. Government Departments and Agencies, 1967). σελ. 6, 9. 

Η έδρα της κυβέρνησης των Ηνωμένων Πολιτειών μετάφερθηκε το 1790 από την Νέα Υόρκη στη Φιλαδέλφεια, και έπειτα στην Ουάσινγκτον, Π.Κ. το 1800. Αυτή την περίοδο, ο Γενικός Εισαγγελέας δεν είχε μόνιμη βάση, έχοντας μόνο την υποχρέωση να εμφανίζεται ενώπιον του Ανώτατου Δικαστηρίου εφόσον αυτό του ζητηθεί, οπότε το Υπουργείο Δικαιοσύνης δεν είχε κάποια μόνιμη έδρα. Η θέση του ιδίου κατέστη τελικά υπουργική το 1792.Antonio Vasaio, «The Fiftieth Anniversary of the U.S. Department of Justice Building» [Τα Πεντηκοστά Γενέθλια του Υπουργείου Δικαιοσύνης των ΗΠΑ], (Ουάσινγκτον, Π.Κ.: Τυπογραφείο της Κυβερνήσεως των ΗΠΑ, 1984). σελ. 3, 4, 9. 

Ο Πρόεδρος Τζέιμς Μάντισον το 1814, έδωσε τη θέση Γεν. Εισαγγελέα στον Ρίτσαρντ Ρας (Richard Rush) υπό την προϋπόθεση πως ο ίδιος θα κατοικούσε στην νεαρή εως τότε πρωτεύουσα, ενώ οκτώ χρόνια μετέπειτα, ο Γενικός Γραμματέας έλαβε επίσημη κατοικία σε δωμάτιο του δευτέρου ορόφου του παλαιού κτιρίου του Υπουργείου Πολέμου (United States Department of War - την ιστορική κυνερνητική υπηρεσία, ενεργή μεταξύ 1789–1947).

Το 1831 το Κογκρέσο αύξησε των μισθό του Γεν. Εισαγγελέα από τα 1.500 στα 3.500 δολλάρια, ενώ τα έξοδα του γραφείου και του προσωπικού πλέον τα κάλυπτε το ίδιο. Στο τέλος του Αμερικανικού Εμφυλίου Πολέμου το 1865 και μετά, αυξήθηκε ο αριθμός των δικαστικών υποθέσεων που αφορούσαν τις Ηνωμένες Πολιτείες με αποτέλεσμα να απαιτείται η πρόσληψη πολυάριθμων ιδιωτικών δικηγόρων. Λόγω της αύξησης κόστους, το 1870 το Κογκρέσο ενέκρινε τον Νόμο για την Ίδρυση του Υπουργείου Δικαιοσύνης ορίζοντάς το ως «εκτελεστικό τμήμα της κυβέρνησης» με επικεφαλής τον Γενικό Εισαγγελέα.

 Το κτίριο 

 Αποτυχημένη προσπάθεια 
Μέχρι το 1899, το Υπουργείο είχε μετακινηθεί έξι φορές. Ο Αντιπρόσωπος και Πρόεδρος της Επιτροπής Δημοσίων Κτιρίων της Βουλής των Αντιπροσώπων Ντέιβιντ Χ. Μέρσερ (David H. Mercer) επεδίωξε την κατασκευή ενός νέου κτιρίου για το Υπουργείο Δικαιοσύνης. Υποβλήθηκαν δέκα σχέδια και το κτίριο θα κατασκευαζόταν από λευκό μάρμαρο, με κόστος κατασκευής ενός εκατομμυρίου δολλαρίων. Οι εργασίες όμως ποτέ δεν άρχισαν, παρόλο που το Κογκρέσο ενέκρινε τα κονδύλια. Ακολούθησε μία περίοδος, όπου το προσωπικό του υπουργείου ήταν διαμελισμένο σε πολλά κτίρια, με κανένα από αυτά να πληρεί τα κριτήρια γραφειακής χρήσης.The Washington Post, «Proposed Department of Justice Building», 8 Ιανουαρίου 1899, σελ. 4. 
μικρογραφία|330x330εσ|Αεροφωτογραφία του Ομοσπονδιακού Τετραγώνου (κέντρο), όπου βρίσκεται το σημερινό κτίριο του Υπουργείου Δικαιοσύνης των ΗΠΑ.

 Η κατασκευή 
Ο Πρόεδρος Χέρμπερτ Χούβερ τη δεκαετία του 1920, ξεκίνησε μια προσπάθεια ανάπτηξης της πρωτεύουσας. Σε ένα συνέδριο το 1929 με το ίδιο θέμα, ο Χούβερ και ο Υπουργός Οικονομικών Άντριου Μέλον προώθησαν την ιδέα του «Ομοσπονδιακού Τριγώνου» (Federal Triangle), 70 έικρ, με το καινούριο κτίριο του Υπουργείου Δικαιοσύνης να συμπεριλαμβάνεται στα σχέδια του προγράμματος. Το 1930 το Κογκρέσο ενέκρινε τις δαπάνες των 10 εκατομμυρίων δολλαρίων (αργότερα 12 εκατ.), με την τοποθεσία του νέου κτιρίου να βρίσκεται μεταξύ των Λεωφόρων Constitution (Συντάγματος) και Pennsylvania (Πενσυλβάνια), και των Οδών 9th και 10th. 

Μια Επιτροπή Αρχιτεκτονικών Συμβούλων, υπό την ηγεσία του αρχιτέκτονα Έντουαρντ Χ. Μπέννετ (Edward H. Bennett) μαζί με τον Υπουργό Οικονομικών Μέλον, ανέπτυξε κατευθυντήριες γραμμές σχεδιασμού για τον χώρο.

Το αρχιτεκτονικό γραφείο του Zantzinger, Borie και Medary επιλέχθηκε ως αυτό που θα σχεδίαζε το νέο κτίριο του Υπουργείου Δικαιοσύνης. Ακολουθόντας τον θάνατο του Medary, ο Borie και ο Zantzinger σχεδίασαν τελικά το κτίριο, ενώ η Εταιρεία George A. Fuller το κατασκεύασε. Με τις εργασίες κατασκευής να ξεκινούν το 1931.

 Εξωτερικοί συνδέσμοι 

 Αφιέρωμα για το κτίριο στην επίσημη ιστοσελίδα της Διοίκησης Γενικών Υπηρεσιών (GSA) για περαιτέρω ανάγνωση
 Το εορταστικό βιβλίο από το Υπουργείο Δικαιοσύνης για περισσότερες φωτογραφίες/πληροφορίες

 Παραπομπές 

Κατηγορία:Κυβερνητικά κτίρια
Κατηγορία:Κτίρια και κατασκευές στις Ηνωμένες Πολιτείες